378 ຄົນຕາຍ ຍ້ອນແຕກຕື່ນແຫຍ້ກັນ ຢູ່ກໍາປູເຈຍ
ປະຊາຊົນຢ່າງນ້ອຍ 378 ຄົນເສຍຊີວິດ ໃນເຫດການແຕກຕື່ນແຫຍ້ກັນ ໃນງານ ບຸນຊ່ວງເຮືອ ທີ່ກຸງພະນົມເປັນ.
ເຈົ້າໜ້າທີ່ກໍາປູເຈຍກ່າວວ່າ ຢ່າງນ້ອຍປະຊາຊົນ 378 ຄົນ ເສຍຊີວິດ ແລະຫລາຍຮ້ອຍຄົນໄດ້ຮັບບາດເຈັບ ໃນການ ແຕກຕື່ນແລະເອົາໂຕແລ່ນໜີໃນວັນຈັນວານນີ້ ໃນງານບຸນ ທີ່ສໍາຄັນບັ້ນນຶ່ງ ໃນນະຄອນຫລວງພະນົມເປັນ ທາງການກໍາປູເຈຍ ກ່າວວ່າພວກທີ່ໄດ້ຮັບເຄາະຮ້າຍສ່ວນ ຫລາຍພາກັນແລ່ນແຫຍ້ກັນແລະຫາຍໃຈບໍ່ໄດ້ ເວລາພວກ ຝູງຊົນຢູ່ໃນເກາະນຶ່ງ ໃນແມ່ນໍ້າທະເລສາບ ແຕກຕື່ນກັນ ແລະພາກັນຟ້າວແລ່ນຂ້າມຂົວໄປ ພວກທີ່ເຫັນເຫດການ ກ່າວວ່າ ປະຊາຊົນບາງຄົນພາກັນຕາຍດຶກນໍ້າຫລັງຈາກ ກະໂດດ ຫລືບໍ່ກໍຕົກລົງໄປໃສ່ແມ່ນໍ້ານັ້ນ ໃນການກ່າວຖະແຫລງໃນຕອນເຊົ້າວັນອັງຄານມື້ນີ້ ນາຍົກ ລັດມົນຕີຮຸນເຊນແຫ່ງກໍາປູເຈຍ ເອີ້ນຄວາມສັບສົນວຸ້ນວາຍ ທີ່ວ່ານີ້ວ່າເປັນໂສກນາດຕະກໍາຄັ້ງໃຫຍ່ທີ່ສຸດ ທີ່ປະທະປະ ເທດຊາດ ນັບແຕ່ພວກຄອມມີວນິດຂະເໝນແດງໄດ້ປົກຄອງປະເທດດ້ວຍການສ້າງຄວາມ ຢ້ານກົວຂູ່ເຂັນປະຊາຊົນໃນຊຸມປີ 1970 ນັ້ນ ທ່ານຮຸນເຊນ ໄດ້ສັ່ງໃຫ້ທໍາການສືບສວນ ສອບສວນກຽວກັບເຫດການດັ່ງກ່າວ ແລະປະກາດເອົາວັນພະຫັດສັບປະດານີ້ ເປັນວັນໄວ້ ອາໄລອາວອນແຫ່ງຊາດ ນໍາພວກທີ່ໄດ້ຮັບເຄາະຮ້າຍໃນຄັ້ງນີ້